Renáta Igľárová je obyčajná žena a matka dvoch synov z Liptovského Mikuláša.
Má vyštudovanú odevnú priemyslovku, žiaľ, zdravie jej nedovoľuje uplatniť sa v odbore, ktorý si vybrala - a tak sa ďalej neustále vzdelávala a uplatnenie si našla v obchode a službách. Dnes je odborníčkou na finančný a kapitálový trh.
U svojich klientov často videla, ako veľmi ovplyvňuje život nedostatočná finančná gramotnosť a tak sa rozhodla zabojovať za zavedenie finančného vzdelávania do škôl.
Zároveň je veľkou bojovníčkou za práva a spravodlivosť menšín, slabších, zdravotne postihnutých a počuť ju všade, kde vidí nespravodlivosť.
Vo voľnom čase rada číta knihy a aj napriek svojmu zdravotnému hendikepu veľa športuje a je držiteľkou striebornej Jánskeho plakety - čoskoro pribudne zlatá.